Kabinet Hesham Qandil

Kabinet Hesham Qandil merupakan barisan jemaah menteri Mesir di bawah kepimpinan Perdana Menteri, Hesham Qandil yang mengangkat sumpah pada 2 Ogos 2012. Ia merupakan kabinet semasa Mesir di bawah kepimpinan Presiden Mohamed Morsi. Hesham Qandil telah dilantik oleh Presiden berikutan perletakan jawatan Perdana Menteri yang dinamakan oleh pihak tentera, Kamal Ganzouri. Kabinet ini mempunyai 36 orang menteri. Pemerintahan ini dibentuk oleh teknokrat, dengan penyertaan lima orang dari Parti Kebebasan dan Keadilan (FJP) dan seorang setiap parti dari Parti Al-Wasat dan Parti Kebangkitan.

Rombakan 
Pada 12 Ogos 2012, Presiden Mohamed Morsi melantik Abdel Fattah el-Sisi sebagai menteri pertahanan dan Reda Hafez sebagai menteri penghasilan ketenteraan.

Pada 17 November 2012, menteri pengangkutan Mohammad Rashad Al Matini meletak jawatan rentetan peristiwa kemalangan rel kereta api Manfalut.

Pada 5 Januari 2013, rombakan kabinet dibuat untuk menggantikan sepuluh menteri. Bilangan menteri dari FJP bertambah dari lima kepada lapan orang selepas rombakan.

Pada 7 Mei 2013, rombakan kabinet yang lain dilakukan menggantikan sembilan menteri. Bilangan menteri FJP bertambah menjadi sepuluh daripada jumlah keseluruhan 36 orang..

Peletakan jawatan 
Pada 1 Julai 2013, lima orang anggota kabinet meletak jawatan secara bersama. Mereka ialah menteri pelancongan Hisham Zazou, menteri komunikasi dan teknologi maklumat Atef Helmi, menteri hal ehwal perundangan dan parlimen Hatem Bagato, menteri alam sekitar Khaled Abdel-Aal, dan menteri kemudahan sanitasi dan air minuman Abdel Khalifa. 

Pada 2 Julai 2013, menteri luar Mohamed Kamel Amr, menteri petroleum Sherif Hadarra, dan menteri sukan El Amry Farouk meletak jawatan. 

Pada 4 Julai 2013, sehari selepas rampasan kuasa Mesir 2013, Parti Kebebasan dan Keadilan mengumumkan sembilan orang menteri mereka meletak jawatan. Kabinet dibubar pada 8 Julai 2013 dengan peletakan jawatan Perdana Menteri Hesham Qandil sebagai bantahan terhadap pembunuhan 61 orang pembantah oleh tentera di ibu pejabat Pengawal Republik.

Anggota kabinet

Rujukan 

Kabinet Hesham Qandil
Kabinet Mesir
Penubuhan 2012 di Mesir
Mohamed Morsi
Pembubaran 2013 di Mesir
Parti Kebebasan dan Keadilan